cyanic-selkie/wikianc huggingface dataset:
Ստուպա
Stūpa բառը սանսկրիտից թարգմանաբար նշանակում է գագաթ։ Այն իրենից ներկայացնում է գնդաձև շինություն առանց ներսում տարածքի։ Ճարտարապետությունը կարող է տարբերվել երկրից երկիր, սակայն հիմնական մասերը մնում են անփոփոխ. Հիմք, աստիճան, գմբեթ, սայր, տանիք։ Ընդ որում դրանց մեկնաբանությունը տարբեր է լինում։ Համաձայն մեկի դրանք նույնացվում են տարերքների հետ (հող, ջուր, կրակ, օդ)։ Նաև հայտնի է մեկնաբանություն, համաձայն որի այդ մասերը ներկայացնում են հոգևոր մաքրվածության աստիճանը. հիմքը դա մթագնած ուղեղն է, հաջորդ աստիճանը ճանապարհի սկիզբն է, սայրը բոդհիսատվայի վիճակն է (մարդու որոշումը դառնալ Բուդդա հանուն մարդկության բարօրության), իսկ գմբեթը՝ մաքրության գերագույն մակարդակը՝ Բուդդայի վիճակը։
Պատմություն
Երկրային կյանքի ավարտից հետո Բուդդայի մարմինն այրվեց ու բաժանվեց 8 մասերի, որոնք ուղարկվեցին տարբեր երկրներ որպես մասունք։ Մ.թ.ա. III դարում Սանչի գյուղում կառուցվեց աշխարհում առաջին ստուպան (մասունքների դամբարանը)։ Մ.թ.ա. II դարում Աշոկ արքայի օրոք մոխիրի 8 մասերը վերաբաժանվեցին ավելի փոքր մասնիկների, ու ևս 84 հազար ստուպաներ կառուցվեցին։ Հնդկաստանում ստուպան հայտնի է «պագոդա» անվամբ, իսկ Շրի Լանկայում` դագոբա։
Դագոբան բուդդայականության կարևորագույն խորհրդանիշերից է. նրա աղյուսե հիմքը նույնացվում է աշխարհի առանցքի կամ Մերու լեռան հետ։ Նրա կենտրոնում հախճապակյա անոթի մեջ պահվում են Բուդդայի մասունքները։ Գմբեթն ասոցացվում է երկնային տարածության հետ։ Դագոբաները կառուցվում էին այն տեղերում, որտեղ տարածված էին ժողովրդական հավաքները։ Դրանք զարդարած էին քանդակներով ու զարդանախշերով։ Ամենատարածված պատկերների շարքում առավել տարածված էին նրանք, որ պատկերում էին Գաուտամայի ծնունդը, նրա վերածնունդը Բուդդայի տեսքով, աշխարհով թափառելու տեսարանները և «բացահայտման ծառը» (որի տակ Գաուտաման առաջին անգամ գիտակցեց իր նշանակությունը)։
Տարբեր դագոբաների վրա կարելի է հանդիպել Բուդդային երեք տեսքով՝ նստած, կանգնած ու պառկած։ Նստած Բուդդան մարմնավորում է մեդիտացիան ու լուսավորության վիճակը։ Կանգնած Բուդդան գիտելիք ու լուսավորություն է տանում մարդկանց։ Պառկած դիրքը ներկայացնում է մահամերձ Բուդդային՝ կողքի վրա պառկած, ձեռքը գլխի տակ։ Նրա մահիճը շրջապատում են բազմաթիվ վանականներ ու աշխարհիկ դեմքեր։
Արտաքին հղումներ
Կատեգորիա:Կրոնական կառույցներ Կատեգորիա:Բուդդայական ճարտարապետություն
Ճորտատիրություն
Ճորտատիրությունը հասարակարգի մի տեսակ էր ֆեոդալիզմի օրոք, որի ժամանակ որոշ գյուղացիների կարգավիճակը ճորտությունն էր, այսինքն՝ հատուկ կապված են կալվածատիրության և ճորտացման համակարգի հետ։ Դա հարկադրական կախվածության տեսակ էր, որը զարգացավ Եվրոպայում Ուշ անտիկ դարաշրջանից և Վաղ միջնադարից և որոշ երկրներում տևեց մինչև 19-րդ դարի կեսերը ։
Ինչպես նախկինում՝ ստրկատիրության դարաշրջանում՝ ստրուկներին, ֆեոդալիզմի դարաշրջանում ճորտերին կարող էին գնել, վաճառել, դարձնել առևտրի առարկա (որոշ դեպքերում կարող էին վաճառվել միայն հողի հետ միասին, օրինակ Ռուսաստանում, կամ վաճառվեին ստրուկների նման՝ ինչպես Անգլիայում), ովքեր չունեին ոչ մի իրավունք իրենց անձի նկատմամբ և չէին կարող լքել այն հողը, որին կցված էին։ Ճորտերը պարտավոր էին աշխատել ճորտատերի հողերի վրա։ Փոխարենը նրանց տրվում էր փոքր հողատարածք, որը նույնպես պատկանում էր ճորտատերերին, որտեղ նրանք աշխատում էին սեփական կարիքների համար։ Հաճախ ճորտերն աշխատում ոչ միայն տերերի հողերում, այլ նաև նրանց հանքերում, անտառներում և կառուցում էին ճանապարհներ։
Ճորտատիրության անկումը Արևմտյան Եվրոպայում հաճախ կապում են լայն տարածում գտած համաճարակի` Սև մահի հետ, որը հասավ Եվրոպա 1347 թվականին և աղետալի ազդեցություն ունեցավ հասարակության վրա ։ Անկումն սկսվել էր այս տարեթվից առաջ։ Ճորտատիրությունը ավել հազվադեպ երևույթ դարձավ Արմտյան Եվրոպայի շատ երկրներում միջնադարյան վերածննդից հետո Բարձր միջնադարի վերջում։ Սակայն միևնույն ժամանակ ավելի ուժեղացավ Կենտրոնական և Արևելյան Եվրոպայում, որտեղ մինչ այդ քիչ տարածված էր (այս ֆենոմենը կոչվում է «ուշ ճորտատիրություն»)։
Արևելյան Եվրոպայում ճորտատիրությունը գոյատևեց մինչև 19-րդ դարի կեսերը։ Ավստրիական կայսրությունում ճորտատիրությունը պաշտոնապես արգելվեց 1781 թվականին, սակայն շարունակեց գոյատևել մինչև 1848 թվականը։ Ճորտատիրությունը արգելվեց Ռուսական կայսրությունում 1860-ական թվականներին ։ Ֆինլանդիայում, Նորվեգիայում և Շվեդիայում ֆեոդալական կարգեր ամբողջությամբ երբեք չհիմնադրվեցին, այդ պատճառով ճորտատիրություն չի եղել, սակայն այն եղել է Դանիայում (Ստավնսբանդ, 1733-ից 1788 թվականներ) և նրա վասալ Իսլանդիայում (ավելի սահմանափակող Վիստերվանդ, 1490-ից 1894 թվականներին)։
Ճորտատիրությունը Արևմտյան Եվրոպայում
Գյուղացիական կախվածության ծայրահեղ ձևերը տարածվում են Եվրոպայի արևմտյան սահմաններից մինչև արևելյան սահմանները։ Ճորտատիրական իրավունքի հաստատումը համապատասխանում է հասարակական-քաղաքական հարաբերությունների որոշակի փուլին։ Սակայն, քանի որ Եվրոպայի տարբեր հատվածների զարգացումն անհամաչափ արագությամբ էր ընթանում (կախված կլիմայից, բնակեցվածությունից, առևտրային ուղիների հարմարությունից, արտաքին վտանգներից), ուստի, եթե մի շարք եվրոպական երկրներում ճորտատիրական իրավունքը զուտ միջնադարյան պատմության բնորոշ հատկանիշն է, ապա որոշ երկրներում այն գոյատևել է ընդհուպ մինչև նորագույն շրջանը։
Եվրոպական մի շարք խոշոր երկրներում ճորտատիրական իրավունքն ի հայտ է եկել 9-10-րդ դարերում (Անգլիա, Ֆրանսիա, Արևմտյան Գերմանիա), որոշ երկրներում՝ ավելի ուշ՝ 14-17-րդ դարերում (Հյուսիս-Արևելյան Գերմանիա, Դանիա, Ավստրիայի արևելյան շրջաններ)։ Ճորտատիրական կախվածությունը կամ ամբողջությամբ և զգաալի չափով անհետանում է դեռ միջին դարերում (Արևմտյան Գերմանիա, Անգլիա, Ֆրանսիա), կամ այս կամ այն չափով պահպանվում է մինչև 19-րդ դարը (Գերմանիա, Լեհաստան, Ավստրո-Հունգարիա)։ Որոշ երկրներում անձնական կախվածությունից գյուղացիների ազատագրման գործընթացն ուղեկցվում է կամ բացարձակ (Անգլիա), կամ մասնակի (Հյուսիս-Արևելյան Գերմանիա, Դանիա) հողազրկությամբ, մնացածում՝ ընդհակառակը՝ մանր գյուղացիական սեփականության աճով ու զարգացմամբ (Ֆրանսիա, մասնավորապես՝ Արևմտյան Գերմանիա)։
Ճորտատիրությունը Ռուսաստանում
Ռուսաստանում ճորտատիրությունն ու ճորտատիրական իրավունքը սկիզբ են առել XI դարից ։ Մինչև XV դ․ ճորտատիրական շահագործման ենթարկվել են գյուղացիական որոշ խավեր՝ ճորտացված ստրուկներ (տառապյալներ), պարտքի դիմաց կոռային աշխատանք կատարողներ (զակուպներ, սմերդներ), այլ խավերից ելած իզգոյներ (տնանկներ) ևն ։ Սմերդի և խոլոպի (տես Խոլոպներ) գույքային ու անձնական իրավունքները սահմանափակված էին հավասարաչափ ։ Նրանց սպանելու համար սահմանվում էր միևնույն տուգանքը։ XV դ․ ճորտատիրությունը Ռուսաստանում ընդգրկեց ողջ գյուղացիությունը, ուժեղացավ հողի սեփականատիրոջից նրանց կախվածությունը (Յուրիի օր, հողատիրոջը վերադարձնելու վաղեմության ժամկետի սահմանում կամ ընդհանրապես վաղեմության վերացում և այլն)։ 1861-ին ճորտատիրությունը Ռուսաստանում վերացվեց (տես Գյուղացիական ռեֆորմ 1861) ։
Ծանոթագրություններ
Կատեգորիա:Ավատատիրություն Կատեգորիա:Ճորտատիրություն
Գիրք հարցմանց (919, Գրիգոր Տաթևացի)
Գիրք հարցմանց (919), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 919 թվի տակ։ Ձեռագիրը գրվել է 17-րդ դարում Գրիգոր Տաթևացի գրիչի կողմից։ Գրված է թղթի վրա, որը ունի 20,4X15,2 չափս։ Ձեռագիրը կազմված է 395 թերթից։ Գրված է երկսյուն, բոլորագրով։ Ունի կիսախորան, լուսացնազարդ մանրանկարներ։ Պահպանակը ունի 2 էջ, գրված է մագաղաթի վրա։ Կազմը` կաշվե տախտակ դրոշմանիշ, աստառը՝ կապույտ կտավ ։
Վերադարձ (մուլտֆիլմ)
Վերադարձ (Возвращение), մուլտիպլիկացիոն ֆիլմ, որը նկարահանվել է 1980 թվականին ռեժիսոր Վլադիմիր Տարասովի կողմից Սոյուզմուլտֆիլմ ստուդիայում։ Ֆիլմի խորհրդատուն Ալեքսեյ Լեոնովն է։
Սյուժե
Երկիր-Յուպիտեր–8-Երկիր թռիչք կատարած «Վալդայ Տ–614» տիեզերանավը լուրջ վնասվածքներ է ստացել։ Ինքնաբերական վայրէջքն անհնար է։ Տիեզերանավի օդաչու տիեզերագնաց Պլատոնովին ղեկավարման կենտրոնից հրահանգ է տրվում լավ հանգստանալ վայրէջքից առաջ։
Հեղինակներ
Մուլտֆիլմում օգտագործվել են հատվածներ Գուստավ Մալերի 5-րդ սիմֆոնիայից։
Մրցանակներ
1981 - Վիլնուսի 14–րդ Համամիութենական կինոփառատոնին «Վերադարձ» մուլտֆիլմին շնորհվել է պատվավոր դիպլոմ ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1980 մուլտֆիլմեր Կատեգորիա:Ֆանտաստիկ մուլտֆիլմեր
Գահերի խաղ (3-րդ եթերաշրջան)
Ֆենտեզի և դրամա ժանրերի «Գահերի խաղ» հեռուստասերիալի երրորդ եթերաշրջանի շնորհանդեսը կայացել է «HBO» հեռուստաալիքի եթերում 2013 թվականի մարտի 31-ին, իսկ վերջին սերիան թողարկվել է 2013 թվական հունիսի 9-ին ։ Այն հարմարեցված է Ջորջ Ռեյմոնդ Ռիչարդ Մարտինի «Թրերի մրրիկ» վեպի սցենարին ։
Սյուժե
Հաղթելով Ստանիս Բարաթեոնին՝ Լանիստերները շարունակում են կառավարել Երկաթե գահը։ Նրանց սպառնում են Թիրելները, ովքեր այս խաղում մեծ դեր ունեն։ Թիրիոն Լանիստերը՝ զրկվելով իր իշխանությունից, զգում է, որ հայրը չի գնահատում այն, ինչ ինքն արել էր իրենց տոհմի համար։ Դրանից բացի, Ջեյմի Լանիստերը շարունակում է ճանապարհը դեպի տուն և սկսում է ավելի շատ շփվել իր ուղեկից՝ Բրիեն Թարթի հետ։
Սթարքները սկսում են պարտվել պատերազմում։ Նրանք կորցնում են լորդ Ոուլդեր Ֆրեյի հովանավորությունը, երբ Ռոբ Սթարքը դրժում է իր խոստումը՝ ամուսնանալով Թալիսա Մեյգերի հետ, իսկ Ռոբի զորքից շատերը սկսում են չվստահել իրենց թագավորին։ Նրա հարաբերությունները մոր հետ սառչում են այն բանից հետո, երբ մայրը ազատում է Ջեյմի Լանիստերին։ Չնայած տարաձայնություններին, հոր և երկու եղբայրների մահվան լուրը մոտեցնում է մորը և զավակին։ Բայց իրականում Բրանը և Ռիկոնը ողջ են և շարունակում են իրենց ճանապարհը դեպի հյուսիս իրենց նոր համախոհների՝ եղբայր և քույր Ռիդերի հետ։ Այդ Թեոն Գրեյջոյն էր կազմակերպել տղաների մահը, որպեսզի չկորցնի իր մարդկանց վստահությունը։ Այժմ նրան տանջում են անհայտ մարդիկ։ Այդ ընթացքում հայտնվում է խորհրդավոր տղա, ով պնդում է, թե ուղարկված է Թեոնի քրոջ կողմից և ծրագրավորում է ազատել նրան։ Արյա Սթարք ը իր տուն վերադառնալու ճանապարհին ծանոթանում է Եղբայրության ջոկատի և Սանդոր Քլեգեյնի հետ։ Սանսա Սթարք ը մնում է Թագավորական կալվածքներում՝ Լանիստերների գերուհու կարգավիճակով, սակայն Թիրելները և Պետիր Բեյլիշը նրան առաջարկում են փախչել։
Դրագոնսթոունում Ստանիս Բարաթեոնի խորհրդատուին՝ սըր Դավոս Սիվորթին գցում են բանտախուց, քանի որ փորձել էր սպանել Մելիսանդրային, ով մինչ հիմա հավատում է, թե իր աստվածը՝ Լույսի տիրակալը Ստանիսին պատերազմում առավելություն է տալու։
Նեղ ծովից այն կողմ՝ Աստապորում, Դեներիս Թարգարիեն ը շարունակում է իր ճանապարհը, որպեսզի վերադարձնի յոթ թագավորությունները։ Նրա մոտ է գալիս Թագավորական կալվածքներում ծառայած Բարիստան Սելմին, սակայն Դեներիսի խորհրդատուն դեռ մնում է Ջորահ Մորմոնտ ը։ Դեներիս ը որոշում է գնել Կատարյալների բանակը, որտեղ դաժան կերպով վարժեցված զինվորներ են։ Նրանք գտնվում են դաժան տիրակալի հսկողության տակ, ում օգնականն է խելացի և նուրբ թարգմանչուհի Միսանդեյը։
Երկրորդ սերիա
Հյուսիսի անտառներում Բրան Սթարքը հանդիպում է նոր դաշնակիցների՝ եղբայր Ժոյենին և քույր Միրա Ռիդին։ Օշան տրամադրված է նրանց դեմ, սակայն Ժոյենը ինչ-որ բան գիտի Բրանի տեսած երեքաչքանի ագռավների մասին։ Հարենհոլում նորություն է գալիս Վինտերֆելի դղյակի այրման և Քեյթիլինի հոր մահվան` Ռիվերանի լորդ Հոստեր Տալիի մասին։ Թագավորական կալվածքներում Մարգերի Թիրելը և իր տատիկ Օլենա Թիրելը հարցուփորձ են անում Սանսա Սթարք ին թագավոր Ջոֆրիի մասին, իսկ Ջոֆրին զրուցում է իր մոր հետ Մարգերիի մասին։ Մարգերին փորձում է շփվել իր ապագա ամուսնու` Ջոֆրիի հետ։ Ռոբի զորքը շարժվում է դեպի Ռիվերան` Հոստեր Տալիի թաղմանը մասնակցելու համար; Ռիկարդ Կարսթարկը դժգոհ է պատերազմի դրությունից, Քեյթիլինը պատմում է Թալիսային իր մայրանալու մասին։ Թեոն Գրեյջոյը ուշքի է գալիս մութ բանտում, որտեղ նրան հարցեր են տալիս և տանջում, սակայն մի տղա` հատակ մաքրող, խոստանում է օգնել նրան։ Անտառներում Արյա Սթարք ը, Ջենդրին և Գիրուկ տղան հանդիպում են պարտիզանների Եղբայրությունից։ Եղբայրությունը գերի է վերցնում Սանդորա Քլեգեյնին, իսկ վերջինս ճանաչում է Արյային։ Ջեյմի Լանիստերը և Բրիեն Թարթը շարունակում են իրենց ճանապարհոը։ Ջեյմիին հաջողվում է խլել Բրիենից սուրը և կռվի մեջ մտնել, սակայն կռվի ժամանակ նրանց գտնում են հյուսիսցիները և գերի են վերցնում։
Երրորդ սերիա
Ռիվերան ում Հոստեր Տալիի թաղումն է։ Քեյթիլինի եղբայր Էդմարը արդարանում է Ռոբի մոտ նրա համար, որ Լանիստերների գերդաստանից երկու հոգու անօգուտ գերի է վերցրել։ Թալիսան այցելում է նրանց։ Թագավորական կալվածքներում Փոքր Խորհրդի ժողովն է. Ճկույթը հեռանում է մայրաքաղաքից, որպեսզի հանդիպի Լիզա Արենի հետ, իսկ նրա փոխարեն գանձակի վարպետ նշանակում են Թիրիոն Լանիստերին։ Թիրիոնը անցնում է իր նոր աշխատանքին և մի քանի մարմնավաճառների օգնությամբ փորձում է շնորհակալություն հայտնել Պոդրիկ Պեյնին՝ իրեն կռվի դաշտում փրկելու համար։ Պատնեշից այն կողմ վայրի-հետախույզները հայտնաբերում են Առաջին Մարդկանց հետքերը և Մանսը հրամայում է Տորմունդին՝ վարգ Արելին, Ջոն Սնո ուին և Իգրիթին վերցնել իրենց հետ հարավ` դեպի Պատնեշ։ Արյան և Ջենդրին բաժանվում են Գիրուկ տղայից (կամ Բոքոնից. այդպես էին նրան անվանում)։ Մելիսանդրան, անստեսելով Ստանիսի խոսքերը, հեռանում է Վիշապներ ի Քարից։ Աստապորում Դեներիսը որոշում է գնել զինվորների, նրանց փոխարեն տալով իր ամենամեծ վիշապ ին։ Գաղտնի փրկիչը օգնում է Թեոնին հեռանալ դղյակից, իսկ հետո սպանում է Թեոնին առևանգողներին։ Լոկի ջոկատը Ջեյմիին և Բրիենին տանում է Հարենհոլ։ Ջեյմին փրկում է Բրեինին բռնաբարվելուց, սակայն փորձում է իր բախտը նույնպես. Լոկը հասկանում է որ Ջեյմին ստում է և կտրում է նրա ձեռքը։
Չորրորդ սերիա
Լոկան շարունակում է իր ճանապարհը, իսկ Բրիենը արդեն աջակցում է թուլացած ու հուսահատված Ջեյմիին։ Տորոսի ջոկատը հասնում է Բլրի քարանձավին` Եղբայրության գաղտնի թաքստոցը, որտեղ Արյան և Սանդոր Քլեգեյնը հանդիպում են Եղբայրության առաջնորդին` լորդ Բերիկ Դոնդարիոնին։ Սանդոր Քլեգեյնը մերժում է իրեն հասցեագրված բոլոր մեղադրանքները, բայց Արյան նրան հիշեցնոմ է մսագործի որդու՝ Միկիի սպանության մասին (տես Առաջին եթերաշրջանը)։ Վարիսը պատմում է Թիրիոնին այն մասին, թե ինչպես է դարձել ներքինի և ցույց է տալիս նրան սունդուկ, որի մեջ բանտարկյալ կա։ Թագավորը և դղյակի մարդիկ նայում են Բեյելորի Մեծն Կողմնակցին, իսկ Մարգերիին հաջողվում է կախարդել Ջոֆրիին, ինչը բարկացնում է թագուհի Սերսիին։ Սերսին այցելում է հորը, Մարգերի Թիրելը շփվում է Սանսա Սթարք ի հետ։ Ռոսը Վարիսին տեղեկացնում է լորդ Ճկույթի ծրագրերի մասին և Վարիսը պայման է կնքում Թիրելների հետ։ Հյուսիսում Թեոնի խորհրդավոր փրկիչը հավատացնելով, որ ամրոցում սպասում է իր քույրը, շփոթեցնելով Թեոնին` վերադարձնում է իր հին տեղը։ Պատնեշից այն կողմ սոված ռազմիկները կռվի են բռնվում Կրաստերի հետ։ Կռվի ժամանակ մահանում է ոչ միայն Կրաստերը, այլև լորդ-ղեկավարող Մորմոնտը։ Սեմը և Լիլին` երեխայի հետ, վազում են ուր որ պատահի։ Աստապորում Կրազնիս մո Նակլոզը տալիս է իր զինվորներին Դեներիսին վիշապ ի փոխարեն, սակայն Դեներիսը իր վիշապ ի շնորհիվ սպանում է նրան։ Նա ստրուկ-զինվորներին ազատում է և գրավված քաղաքից դուրս գալիս մեծ զորքի հետ։
Հինգերորդ սերիա
Բերի Դոնդարիոնը Սանդորա Քլեգեյնին փորձության է դնում։ Քլեգեյնը սպանում է Բերիկին, սակայն Թորոսը Այլ Աշխարհից նրան վերադարձնում է։ Լոկի ջոկատը մեկնում է Հարենհոլ և Ջեյմիյին ու Բրիենին հանձնում է Ռուսե Բոլտոնին, ով գերիների հետ վարվում է ինչպես կվարվեին հյուրերի հետ։ Կվիբերնը Ջեյմիի վերքը բուժում է; ավելի ուշ Ջեյմին պատմում է Բրիենին, թե ինչպես և ինչու է սպանել Էյրիս Խելագարին։ Պատնեշից այն կողմ Ջոն Սնոուն վիճում է Օրելի հետ և Իգրիթի հետ սիրով է զբաղվում` խախտելով իր տված երդումը։ Ռիվերա նում լորդ Ռիկարդ Կարստարկը սպանում է Լանիստերներին, ովքեր գերի են Ռոբ Սթարքի մոտ։ Վերջինս իր պարտքն է համարում նրան գլխատել։ Այն պատճառով, որ Կարստարկի զինվորները թողնում են Ռոբի բանակը, Ռոբը ստիպված որոշում է հաշտվել Ոուլդեր Ֆրեյի հետ։ Վիշապներ ի Քարում Ստանիս Բարաթեոնը այցելում է իր ընտանիքին. կնոջը` Սելիս Ֆլորենտին և աղջկան` Շիրենին։ Դեներիսի բանակը շարժվում է դեպի հյուսիս; Ջորահ Մորմոնտ ը և Բարիստան Սելմին վիճում են, զինվորները իրենց շարքերից ընտրում են ղեկավարի Մոխրագույն Որդ անունով։ Թագավորական կալվածքներում Լորաս Թիրելը գերում է Օլիվարին` Ճկույթի գործակալին։ Թիրիոն Լանիստերը հանդիպում է Օլենա Թիրելի հետ և որոշում, որ Ջոֆրիի և Մարգերիի հարսանիքի ծախսերը նրանց ընտանիքները կկիսվեն։ Լորդ Տայվինը հայտարարում է Թիրիոնին և Սերսիին իր ծրագրի մասին, որով Սերսիը պետք է ամուսնանար Լորաս Թիրելի, իսկ Թիրիոնը` Սանսա Սթարքի հետ։
Վեցերորդ սերիա
Պատնեշից այն կողմ Սեմն ու Լիլին շարունակում են իրենց ճանապարհը Կախադրված անտառով։ Հյուսիսում Օշան և Միրան վիճում են, իսկ Ժոյենը պատմում է Բրանին երազների մասին, որտեղ նա տեսել է Ջոն Սնոուին։ Գետերի հողերում Տորոսի դաշնակից Էնգայը սովորեցնում է Արյային՝ ինչպես կրակել նետից։ Մելիսանդրան Ստանիսի զինվորների հետ հասնում է Եղբայրության թաքստոց և հաջող կերպով առաջարկում է Բերիկին և Թորոսին ոսկու փոխարեն հանձնել Ջենդրիին, ինչպես նաև գուշակություն է անում Արյայի մասին։ Հյուսիսում պարզվում է, որ Թեոն Գրեյջոյի գաղտնի փրկիչը իրականում հենց իրեն տանջող մարդկանց հրամանատարն է։ Ռիվերանում Ռոբը համաձայնության է գալիս Ոուլդեր Ֆրեյի որդիների հետ․ վերջիններիս հայրը կհամաձայնվի Ռոբի հետ համագործակցել միայն այն դեպքում, երբ Էդմուր Տալին կամուսնանա իր աղջիկներից մեկի հետ։ Ռուսե Բոլթոնը ճաշում է Ջեյմիի և Բրիենի հետ․ նա չի պատրաստվում Ջեյմիին հանձնել թագավոր Ռոբին, փոխարենը մտադրված է ազատ արձակել նրան և ուղարկել Թագավորական կալվածքներ։ Թագավորական կալվածքներում լեդի Օլենան չի համաձայնվում ամուսնացնել Սերսիին Լորասի հետ, սակայն հանձնվում է, երբ Թայվինը նրան սպառնում է, որ Լորասին կուղարկի արքայական բանակ և իր տոհմը չի ունենա ժառանգ։ Թիրիոնը հայտնվում է Սանսային, ով երազում էր Լորասի մասին, որ իր ամուսինը կդառնա հենց ինքը՝ Թիրիոնը։
Ջոն Սնոուն, Տորմունդը և Իգրիթը բարձրանում են Պատնեշի գագաթը։
Յոթերորդ սերիա
Հյուսիսում վայրի հետախույզները գնում են դեպի Սև ամրոց․ Ջոն Սնոուի և Իգրիթի սիրավեպը շարունակվում է։ Ռիվերան ում Թալիսա ն հայտնում է Ռոբին, որ հղի է։ Թագավորական կալվածքներում Սանսան և Մարգերին, իսկ հետո նաև Թիրիոնը և Բրոնը, քննարկում են գալիք ամուսնությունը։ Թայվինը հանդիպում է թագավոր Ջոֆրիի հետ։ Թագավորական կալվածքների ճանապարհին գետի մոտ Մելիսանդրան հայտնում է Ջենդրիին, որ նա Ռոբերտ Բարաթեոնի ապօրինածին որդին է։ Գետերի հողերում Արյան փախչում է Եղբայրությունից և ընկնում է Սանդոր Քլեգեյնի ձեռքը։ Դեներիսը և իր զինվորները հասնում են Յունկայ։ Յունկայի դեսպանությունը առաջարկում է Դեներիս ին նավեր և ոսկիներ, սակայն նա առաջարկում է վերջնագիր։ Հյուսիսում երկու երիտասարդ և գեղեցիկ աղջիկներ հետևում են Թեոն Գրեյջոյին, մերկանում են, գերում նրան իրենց գեղեցկությամբ, սակայն նրանց հրաման տվողը հայտնվում է և սկսում է տանջել Թեոնին։ Բրանը և իր ընկերները շարժվում են Պատնեշի մոտ․ Օշան պատմում է իր կյանքից դեպքեր և հայտնում է, որ չի վստահում սև կախարդանքին, որին տիրապետում է Ժոյեն Ռիդան։ Ջեյմի Լանիստերը և Ռուսե Բոլտոնը լքում են Հարենհոլը․ առաջինը գնում է Թագավորական կալվածքներ, իսկ երկրորդը Ռոբի հորեղբոր՝ Էդմուր Թալիի հարսանիքին։ Այդ ժամանակ Հարենհոլի ղեկավարը պատանդ է վերցնում Բրիենին և զվարճության համար նրան փակում արջի հետ։ Ջեյմին վերադառնում է ամրոց և փրկում աղջկան՝ ցատկելով «մարտի» դաշտ։
Ութերորդ սերիա
Սանդոր Քլեգեյնը և Արյան գնում են Կարմիր Ատամի ճանապարհով՝ ուղևորվելով Ֆրեյ երկվորյակների ամրոց, որտեղ պետք է գտնվեին Արյայի մայրը և եղբայրը։ Յունկայում Դեներիսը իր մոտ է կանչում է տեղի ղեկավարներին՝ Մերոյին, Պրենդալյային և Դաարիո Նահարիսին, որպեսզի համաձայնության գան, սակայն կապիտան Մերոն հրաժարվում է ծառայության անցնել Դեներիսի մոտ։ Իրենց ճամբարում երեք ղեկավարներով որոշում են, թե ով պետք է սպանի Դեներիսին։ Դաարիոն մտնում է Դեներիսի ճամբար և նրա առջև է գցում իր երկու ընկերների գլուխները՝ ասելով, որ ծառայության կանցնի Դեներիսի մոտ։ Վիշապ ների քարում Դավոսին այցելում է Շիրենը, ով փորձում է նրան կարդալ սովորեցնել, իսկ դրանից հետո Ստանիսը նրան ազատ է արձակում։ Մելիսանդրան գերում է Ջենդրիին և այդտեղ էլ կատարում է իր կախարդական հնարքները՝ վերցնելով նրանից արյուն։ Ստանիսի մոտ նա արյունը լցնում է կրակի մեջ՝ անվանելով մարդկանցանուններ, ովքեր պետք է մահանային․ Ռոբ Սթարք, Բեյլոն Գրեյջոյ և Ջոֆրի Բարաթեոն։ Թագավորական կալվածքներում Թիրիոնի և Սանսա Սթարք ի հարսանիքն է։ Հարսանեկան խնջույքի ժամանակ Թիրիոնը ձևանում է հարբած և կռվի մեջ է մտնում Ջոֆրիի հետ․ արդյունքում նա և Սանսան քնում են տարբեր անկողինների մեջ։ Սեմը և Լիլին՝ նորածին երեխայի հետ գիշերում են լքված հյուղակում և Սեմին հաջողվում է սպանել Սպիտակ հրեշներից մեկին՝ խրելով նրա մեջքի մեջ Առաջին մարդկանց թողած դանակը, որը ասում են՝ վիշապից է պատրաստված։
Իններորդ սերիա
Ռոբը իր զորքի հետ հասնում է Երկվորյակների ամրոց, որտեղ Ոուլդեր Ֆրեյից ներողություն է խնդրում երդումը դրժելու համար։ Էդմուր Տալին ծանոթանում է իր հարսնացուի՝ Ռոսլին Ֆրեյի հետ, ով Ոուլդերի թոռնուհին է։ Սեմը և Լիլին հասնում են Պատնեշ։ Տորմունդի ջոկատը՝ Օրելի հրամանով, պահանջում է Ջոն Սնոու ից սպանել քաղաքացու, որով պետք է ապացուցեր իր հավատարմությունը, սակայն Սնոուն հրաժարվում է։ Տորմունդը և իր մարդիկ հարձակվում են Ջոնի և Իգրիթի վրա։ Նրանց օգնության է հասնում Ջոնի գայլը, ում աչքերի միջոցով կառավարում էր մոտակայքում թաքնված Բրանը։ Արդյունքում Ջոնը մահացու վիրավորում է Օրելին։ Սնոուն փախչում է՝ թողնելով Իգրիթին։ Բրանը որոշում է բաժանվել և Ռիկոնինն, գայլին և Օշային ուղարկում է Ամբերների ամրոց։ Դեներիսը, Դաարիո Նահարիսը, Մորմոնտը և Մոխրագույն Որդը անցնելով Յունկայի դարպասները, ստիպում են ժողովրդին հնազանդվել։ Կարմիր հարսանիքը, որն անց էր կացվում Երկվորյակների ամրոցում պարզվում է, որ Թայվին Լանիստերի գաղտնի ծրագիրն էր, ով իր կողմն էր վերցրել Ֆրեյին և Ռուսե Բոլտոնին։ Խնջույքի վերջին պահին Ֆրեյի և Բոլտոնի զինվորները խարդախորեն հարձակվում են հյուրերի վրա, որի ժամանակ Լոտար Ֆրեյի ձեռքով մահանում է հղի Թալիսան, իսկ Քեյթիլին Սթարքին սպանում է Մոխրագույն Քամին։ Ռոբ Սթարք ը վիրավորվում է նետերից և մահանում է Բոլտոնի հարվածից, Ռոբի գայլը նույնպես սպանվում է, իսկ հյուսիսային զորքի մեծ մասը ոչնչացվում է։ Արյան Սանդոր Քլեգեյնի հետ հասնում են Երկվորյակների ամրոց հենց սպանությունների ժամանակ։ Արյան փորձում է փախչել, սակայն Սանդորը բռնում է նրան և հեռացնում այդտեղից։
Տասներորդ սերիա
Արյան և Սանդոր Քլեգեյնը լքում են Երկվորյակների դղյակը, որտեղ դեռ շարունակվում են սպանությունները․ սպանում են Ռոբին հավատարիմ մնացած զինվորներին, իսկ Ռոբի մարմնի փոխարեն դնելով արջի գլուխ և նրա մարմինը պառկեցնելով ձիու վրա շրջում են ամբողջ տարածքով։ Թագավորական կալվածքներում Լանիստերները նշում են Ռոբ Սթարքի մահը․ Ջոֆրին փորձում է լորդ Թայվինի դեմ դուրս գալ, սակայն վերջինս փոքրիկ թագավորին տեղն է դնում։ Երկվորյակների ամրոցում Ոուլդեր Ֆրեյը հայտարարում է, որ Թայվին Լանիստերի հովանավորության տակ գտնվելով ոչ ոքից պետք չէ վախենալ, իսկ Ռուսե Բոլտոնը բացահայտում է Թեոն Գրեյջոյին տանջողի ինքնությունը․ դա Ռամսի Սնոուն է՝ լորդ Բոլտոնի ապօրինածին որդին։ Հյուսիսում Ռամսին Թեոնին տալիս է նոր անուն՝ «Գարշահոտ»։ Երկաթե կղզիներում Բեյլոն Գրեյջոյը Ռամսիից ստանալով մի տուփ, որի մեջ իր որդու առնանդամն էր՝ հայտարարում է, որ իր որդին մահացած է, սակայն նրա դեմ դուրս է գալիս Թեոնի քույրը՝ Յարան, ով չի ենթարկվում հորը և զինվորներին հավաքելով ուղևորվում է իր եղբորը փրկելու։ Պատնեշում Բրանը և նրա ուղեկիցները գիշերում են Դիտման կետի ամրոցներից մեկի ավերակներում։ Այդտեղ նրանք հանդիպում են Սեմին և Լիլիին։ Սեմը փորձում է նրան ետ պահել Պատնեշից դուրս գալու մտքից, սակայն նրան չի հաջողվում։ Բրանը, Հոդորը, Ժոյենն ու քույրը ուղևորվում են ճամփորդության՝ երեքաչքանի ագռավին գտնելու համար՝ բաժանվելով Օշայից և Ռիկոնից։ Իգրիթը գտնում է Ջոն Սնոու ին և նետահարում է, սակայն վիրավոր Ջոնին հաջողվում է փախչել և հասնել Սև դղյակ։ Վիշապ ների քարում Ստանիսը Դավոսին մահվան է դատապարտում, սակայն գիշերային պահակազոր կետից ուղարկված նամակը ստիպում է նրան հրաժարվել իր որոշումից և մտածել նոր պատերազմի մասին։ Ջեյմի Լանիստերը Բրիենի հետ հասնում են Թագավորական կալվածքներ։ Յունկայի դարպասների մոտ Դեներիսը հանդիպում է ստրկություն ից ազատված մարդկանց հետ, ովքեր խոնարհվում են նրա առջև՝ անվանելով նրան «Միսա» (Mhysa ֊ Մայր)։
Ստեղծագործական աշխատանքները
Գահերի խաղը մեծ սեր և հայտնություն վայելեց ինչպես հեռուստադիտողների, այնպես էլ քննադատների շրջանում։ Այն մեծ հաջողություն ունեցավ առաջին շնորհանդեսի օրվանից՝ 2011 թվականի ապրիլից։ Մի քանի օր հետո սերիաը դիտել էին արդեն 8,3 միլիոն մարդ ։ HBO-ն հայտարարեց սերիալի երկարացման մասին։ Դրանից առաջ շշուշկներ էին պտտվում, թե աշխատակիցները ցանկանում են նկարահանել 3-րդ և 4-րդ եթերաշրջանները միասին։ Բենիոֆը ասաց, որ դա էֆեկտիվ է, սակայն հնարավոր չէ այդքան կարճ ժամանակահատվածում գրել միանգամից երկու եթերաշրջանի սցենար ։
Թիմ
Դանիել Մինահանը, Ալեքս Գրեյվզը, Միշել Մաքլարենը և Դեյվիդ Նաթերը եղել են եթերաշրջանի երկուական սերիաների ռեժիսորներ։ Մեկ սերիա նկարել է նախկին օպերատոր Ալիկ Սախարովը, իսկ մեկն էլ Բենիոֆը և Ուայսը միասին, ինչը երկուսի համար դարձավ դեբյուտային աշխատանքներ։
Քասթինգ
Երրորդ սեզոնում Ունա Չապլին ը (Թալիսա Մեյեգիր), Ջո Ջեմպսին (Ջենդրի) և Ռոուզ Լեսլի ն (Իգրիթ), որոնք ավելի շուտ խաղացել էին երկրորդական դերեր մտնում են հիմնական թիմի մեջ։
Նկարահանումներ
Երրորդ եթերաշրջանի նկարահանումները սկսվել են 2012 թվականի հուլիսին և ավարտվել են Իսլանդիայում նույն թվականի նոյեմբերի 24 ին ։ Իսլանդիայում նկարահանումների մեծ մասը կատարվել են Ակյուրերիի և Միվատ ն լճի մոտ ։ Այն պատճառով, որ Կիտ Հարինգտոնը (Ջոն Սնոու) հուլիսին կոտրել էր կոճը, նկարահանումները տեղափոխվել էին, որպեսզի դերասանը կարողանա ապաքինվել, սակայն որոշ դրվագներում Կիտ Հարինգտոնի փոխարեն նկարահանվել է կրկնորդը ։
Նկարահանողական թիմը հիմնվեց Բելֆաստում՝ Հյուսիսային Իռլանդիայում, և շարունակեց հովանավորվել Հյուսիսային Իռլանդիայի կողմից ։ Ինչպես նաև նկարահանումները շարունակվել են Խորվաթիայում՝ Դուբրովնիկում։ Մարոկկոյում նկարահանվել են Դեներիսի դրվագները, որտեղ վերջինս Էսոսում է, իսկ Աստապոր քաղաքի դերում եղել է Էս-Սուվեյր շրջանը։ Կենդանի արջերի դրվագները նկարահանվել են Լոս Անջելեսում ։
Երաժշտություն
Ամերիկյան ինդի խումբ The Hold Steady֊ն գրել է «Արջը և հիասքանչ կույսը» երգը, որը Մարտինի գրքում ազգային երգ է։ Երգը հնչել է երրորդ եթերաշրջանի եզրափակիչ տիտրերում, ինչպես նաև այդ երգը երգել են Ջեյմի Լանիստերին առևանգած մարդիկ ։
Քննադատություն
Metacritic֊ում եթերաշրջանի վարկանիշը 100֊ից գնահատվել է 91, որը համարվել է որպես «ընդհանուր խոստովանություն» ։ Չնայած դրան եզրափակիչ սերիաը ստացավ բացասական արձագանքներ  ։ Մեթ Ֆոուլերը IGN֊ից ասել է․ «Չնայած երրորդ եթերաշրջանի ավարտը իջեցրեց վարկանիշը, բայց ամեն դեպքում ընթացքը հուզական էր և լարված»։ Նա երրորդ եթերաշրջանին 10 միավորից տվել է 9 միավոր ։
Հակամրցակցային պրակտիկա
Հակամրցակցային պրակտիկա(Anti-competitive practices), մրցակցային պայքարի նորմերի խախտում մոնոպոլիաների կողմից՝ շուկայում տիրապետող դիրք գրավելու նպատակով։ Այն սահմանափակում է մրցակիցների մուտքը շուկա, կանխորոշում է գները, սահմանումում է առևտրային գործունեության պայմանները։ Արևմուտքում կապիտալի կենտրոնացման հետևանքով տեղի ունեցող այդ գործընթացը անվանում են մոնոպոլիաների շուկայական հզորության մեծացում ։ Հակամրցակցային պրակտիկայի արդյունքում առաջանում է շուկայի աղավաղում, ինչը հանգեցնում է գների աճի, սպասարկման որակի վատթարացման, նորարական գաղափարների ճնշմանը։ Հետևաբար՝ հակամրցակցային պրակտիկան համարվում է անօրիանական շատ երկրներում։ Հակամրցակցային պրակտիկան կարող է իրականացվել մեկ ընկերության կողմից կամ կնքվել հակամրցակցային համաձայնություններ երկու և ավելի ձեռնարկությունների միջև։ Գործունեության նպատակը շուկայում չհիմնավորված վերահսկողություն ձեռք բերելն է և գերակայություն հզորացնելը ։
Դեմպինգ
Սովորական առևտրային գործարքների ժամանակ մեծ քանակաությամբ ապրանքների արտահանում ավելի ցածր գներով, քան երկրի ներսում կամ համաշխարհային շուկայում, որի նպատակն այս կամ այն շուկայում արտահանման մրցակցային առավելություն ձեռք բերելն է ։ Որպես կանոն՝ դեմպինգին դիմում են խոշոր մոնոպոլիաները՝ մրցակիցներին հեռացնելու և արտաքին շուկաներ գրավելու նպատակով։ Այն ընկերությունը, որն ունի շուկայական մեծ մասնաբաժին և ապրանքը կամ ծառայությունը ժամանակավորապես միջինից ցածր գնով վաճառելու հնարավորություն, կարող է մրցակիցներին դուրս մղել շուկայից, այնուհետև ընկերությունն ազատ կարող է բարձրացնել գները՝ ավելի մեծ շահույթ ստանալու համար։ Այդպես եղավ 2006 թվականին, երբ մի շարք զարգացող երկրներ մեղադրեցին Չինաստանին դեմպինգի մեջ՝ հնդկական շուկայում մետաքսը և ատլասն ավելի էժան գներով վաճառելու համար, ինչը բացասական անդրադարձավ տեղական արտադրողների վրա ։
Բացառիկ գործարքներ
Մանրածախ և մեծածախ առևտրով զբաղվողները պարտավորվում են գնել միայն այն մատակարարից, ում հետ կնքել են պայմանագիր։ Այսպիսի մեխանիզմը թույլ չի տալիս նվազեցնել շահույթը կամ սպառողների ընտրությունը ։ Այդպես 1999 թվականին Միացյալ Նահանգները հայց ներկայացրեց «Դենտսփլայ Ինտերնեշնլ(Dentsply International) » ընկերության դեմ։ Ատամնաբուժական ապրանքների մեծածախ առևտրով զբաղվող ընկերությունը մեղադրվում էր դեմպինգի մեջ, մասնավորապես՝ իր մենաշնորհային դիքով առևտրի սահմանափակման մեջ, որի համար կիրառում էր բացառիկ գործարքներ՝ որպես պայմանագրի պահանջների մաս ։
Գների հաստատագրում
Երկու և ավելի ընկերությունների ցանկացած փորձ, որն իրականացվում է ապրանքի վրա որոշակի հաստատուն գին սահմանելու նպատակով ։ Գների հաստատագրումը տեղի է ունենում, երբ երկու կամ ավելի մրցակիցներ համաձայնում են միջոցներ ձեռնարկել ապրանքի կամ ծառայության գինը բարձրացնելու, իջեցնելու, պահպանելու կամ կայունացնելու համար։ Գների սահմանման վերաբերյալ ընկերությունների միջև նման համաձայնությունը գրեթե միշտ անօրինական է, անկախ նրանից՝ գները նշված են նվազագույն, թե առավելագույն միջակայքում ։ Նմանօրինակ գնային համաձայնություն էր ձեռնարկվել 2005-2009 թվականներին երեք միջազգային ավիաընկերությունների միջև, որը խրախուսվել էր տուրիստական գործակալության հսկա «Ֆլայթ Սենտր(Flight Center) կողմից, ինչի համար էլ տուգանվել է 12,5 միլիոն դոլարով
Հրաժարում գործարքից
Այս դեպքում երկու կազմակերպություն հրաժարվում են մատակարարից։ 2010 թվականին «Քաբչարջ» (Cabcharge) ընկերությունը կոմերցիոն հիմունքներով մերժեց անկանխիկ գործարքները Travel Tab/Mpos համակարգով։ Վերջինս անկանխիկ վճարային գործիքների հասանելիություն խնդրեց երկու անգամ, սակայն մերժվեց, ինչի համար էլ տուգանվեց համապատասխանաբար 2 միլիոն և 9 միլիոն դոլարով ։ Գործարքից հրաժարումն արգելված է ազատ շուկայական տնտեսություն ունեցող երկրներում։ Մրցակիցների հետ կապված համաձայնագրերը, որոնք ենթադրում են ապրանքների ահմանափակում, արգելվում են, եթե հետամուտ են էականորեն նվազեցնելու մրցակցությունն այն շուկայում, որտեղ գործում են ձեռնարկությունները ։
Կապ
Միմյանց հետ չկապված ապրանքների գնումը․ այս ռազմավարությունը գնորդին ստիպում է անցանկալի ապրանք գնել առանձին շուկայում՝ անուղղակիորեն նվազեցնելով մրցակցությունը տարբեր շուկաներում։ 2006 թվականին Apple iTunes iPod-ը կորցրեց 10 միլիոն դոլարի հակամենաշնորհային գործը, երբ 2006-2009 թվականներին վաճառվեցին iPod-ներ, որոնք համատեղելի էին միայն iTunes Store-ի կամ CD-ներից ներբռնված աուդիո երգերի հետ ։
Գնային խտրականություն
Իրավիճակ, երբ վաճառողը միևնույն ապրանքը կամ ծառայությունը տարբեր սպառողներին առաջարկում է տարբեր գներով։ Գնային խտրականության պայմանն այն է, որ վաճառողը կարողանա տարբերակել գնորդներին՝ ըստ նրանց վճարելու կարողության։ Որպեսզի գնային խտրականությունն արդյունավետ լինի, նպաստի շահույթի աճին, վաճառողը պետք է ունենա՝ Գոյություն ունի գնային խտրականության երեք աստիճան՝
Վերավաճառքի գնի պահպանում
Արտադրողների կողմից նվազագույն գնի սահմանում, որով արտադրանքը վերավաճառվելու է դիստրիբյուտորների կողմից։ Վերավաճառքի գնի պահպանումը չի պահանջում արտադրողի գների կարտել, թեև նման համակարգը հեշտացնում է դրա կայացումը։ Վերավաճառքի գների պահպանումը Մեծ Բրիտանիայում չեղյալ է համարվել1964 թվականի «Մանրածախ գների մասին» և 1966 թվականի «Սահմանափակման պրակտիկաների մասին» օրենքների ընդունումից հետոո։ Այժմ արտադրողները կարող են առաջարկել արտադրանքների մանրածախ գներ, սակայն իրավական հիմք չունեն պահանջել դրանց կիրառումը ։
Կիրառման հետևանքը
Հակամրցակցային պրակտիկայի կիրառման համար ներգրավված կողմերը պետք է ունենան շուկայական հզորություն կամ պետական աջակցություն։ Մոնոպոլիաները և օլիգոպոլիաները հաճախ են մեղադրվում և երբեմն մեղավոր ճանաչվում հակամրցակցային պրակտիկայում։ Հակամրցակցային խթանները հատկապես արտահայտվում են, երբ կորպորացիայի խոշոր բաժնետերերն ունեն համանման չափի բաժնետոմսեր ոլորտի մրցակից ընկերություններում ։  Այդ իսկ պատճառով կազմակերպությունների միաձուլումները հաճախ մանրակրկիտ ուսումնասիրվում են պետական համապատասխան մարմինների կողմից՝ ոլորտում մրցակցությունը նվազեցնելու համար։ Ընդհանուր առմամբ ընդունված է, որ հակամրցակցային պրակտիկաները բացասաբար են անդրադառնում տնտեսության վրա, թեև այն կիրառողներին հարստացնում է։ Սա բխում է այն համոզմունքից, որ բազմաթիվ մասնակիցներից բաղկացած շուկայական տնտեսությունը, որտեղ յուրաքանչյուրն ունի սահմանափակ հզորություն, թույլ չի տա մենաշնորհային շահույթ ստանալ։ Հետևաբար՝ սպառողների համար գներն ավելի ցածր կլինեն, իսկ մատակարարվող ապրանքների տեսականին ավելի լայն կլինի։ Հակամրցակցային պրակտիկան համարվում է անօրինական, եթե այն կիրառող ընկերությունը շուկայում ունի գերիշխող դիրք, այսինքն՝ նրա գործունեությունն այնքան զգալի ազդեցություն կունենա, որ կստանա ավելորդ շահույթ և կստիպի փոքր ընկերություններին դուրս գալ շուկայից։
Հակամրցակցային համաձայնություններ
Հակամրցակցային պայմանագրերը մրցակիցների միջև կնքված համաձայնագրերն են, որոնք ուղղված են մրցակցության կանխմանը, սահմանափակմանը կամ խեղաթյուրմանը։ Հակամրցակցային պայմանագրերի առանձնապես լուրջ տեսակ են կարտելների կողմից կնքված համաձայնագրերը։ Կարտելները սովորաբար ներառում են գների ֆիքսում, մրցակցային սակարկությունների գործընթացի կեղծում, շուկաների բաժանում կամ արտադրության սահմանափակում։ Ըստ տնտեսական ուսումնասիրությունների՝ կարտելները գներն ուռճացնում են միջինը 30 տոկոսով։ Գոյություն ունի կարտելային պայմանագրերի 4 տեսակ՝ Վաճառվող պրանքների կամ մատուցվող ծառայությունների գները սահմանելու, վերահսկելու կամ պահպանելու մրցակիցների համաձայնությունն է։ Սա կարող է լինել «ուղղակի» գների ֆիքսում, երբ պայմանավորվածություն կա փաստացի գների բարձրացման կամ պահպանման վերաբերյալ։ Գնագոյացման գործողությունները կարող են ունենալ նաև «անուղղակի» գնագոյացման ձևեր, օրինակ՝ մրցակիցները համաձայնում են առաջարկել նույն զեղչերը կամ վարկի պայմանները։ Գների հաստատագրման համաձայնագրերը պարտադիր չէ, որ գրավոր լինեն, բանավոր համաձայնությունը, օրինակ՝ առևտրային ասոցիացիայի հանդիպմանը կամ սոցիալական միջոցառմանը, կարող է բավարար լինել՝ ցույց տալու համար, որ գնի հաստատագրման պայմանագիրը կայացել է։ Կարևոր չէ, թե ինչպես է պայմանավորվածությունը ձեռք բերվել և արդյոք այն իրականացվել է։ Կարևորն այն է, որ մրցակիցները համաձայնել են դավաճանել։ Մրցույթի խարդախությունը տեղի է ունենում, երբ մրցակիցները պայմանավորվում են, թե ով պետք է հաղթի մրցույթը։ Կարտելի անդամին աջակցելու համար, որպեսզի «հաղթի» հայտը, կարտելի մյուս անդամները կարող են ձեռնպահ մնալ հայտ ներկայացնելուց, հետ վերցնել իրենց հայտը կամ ներկայացնել ավելի բարձր գներով կամ անընդունելի պայմաններով հայտեր։ Կարտելի անդամները կարող են միմյանց միջև կազմակերպել հերթով նշանակված «հաղթող» կամ պարգևատրել հաղթող հայտի «աջակիցներին»։ Հայտերի կեղծման արդյունքում հայտ հրավիրող կողմը, ամենայն հավանականությամբ, կվճարի ավելի շատ, քան եթե հայտը մրցակցային լիներ։ Շուկայի բաշխման պայմանագրում մրցակիցները շուկաները բաժանում են տարբեր կերպ, օրինակ՝ ըստ աշխարհագրական տարածքի, չափի կամ հաճախորդի տեսակի (օրինակ՝ առևտրային/ոչ առևտրային), և համաձայնում են վաճառել միայն իրենց նշանակված շուկայական հատվածում։ Արդյունքում նրանք չեն մրցում միմյանց հետ հանձնարարված շուկայում։ Հաճախորդները տուժում են, քանի որ նրանք չեն կարողանա գնումներ կատարել։ Արտադրության վերահսկողությունը ներառում է մրցակիցների միջև շուկայում առկա ապրանքների կամ ծառայությունների քանակի սահմանափակման համաձայնություն։ Վերահսկելով ապրանքների կամ ծառայությունների մատակարարումը կամ արտադրությունը՝ կարտելը կարող է անուղղակիորեն բարձրացնել գները՝ առավելագույնի հասցնելու իր շահույթը։ Մրցակիցների միջև կարող են լինել այլ տեսակի համաձայնագրեր, ինչպիսիք են՝ գնային նպատակները կամ առաջարկությունները, համատեղ գնումը կամ վաճառքը, տեխնիկական կամ նախագծային ստանդարտների սահմանումը և գործարար տեղեկատվության փոխանակման պայմանագրերը ։
Մրցակցության օրենքի խախտում
Համաձայն «Տնտեսական մրցակցության պաշտպանության մասին» Հայաստանի Հանրապետության օրենքի՝ հակամրցակցային համաձայնություն կնքելը (կայացնելը) արգելվում է։ Հակամրցակցային համաձայնությունները կնքվում (կայացվում) են` Սույն օրենքը խախտելու համար տնտեսվարող սուբյեկտները, պետական մարմինները և դրանց պաշտոնատար անձինք կրում են պատասխանատվություն հակամրցակցային համաձայնություն կնքելու (կայացնելու, այդ համաձայնությանը մասնակցելու) համար հինգ միլիոնից մինչև երկու հարյուր միլիոն դրամ տուգանքի չափով։ Տնտեսական մրցակցության պաշտպանության պետական մարմինը` Հանձնաժողովը, կարող է որոշում ընդունել տնտեսվարող սուբյեկտի նկատմամբ պատասխանատվության միջոց չկիրառելու մասին, եթե տնտեսվարող սուբյեկտը, մինչև վարչական վարույթի հարուցումն իր նախաձեռնությամբ առաջինն է դիմում Հանձնաժողովին և կամովին պարտավորվում դադարեցնել իր մասնակցությունը։ Միաժամանակ տնտեսվարող սուբյեկտը ներկայացնում է հակամրցակցային համաձայնությանը վերաբերող ապացույցներ, որոնք, ըստ Հանձնաժողովի, բավարար հիմք են տվյալ հակամրցակցային համաձայնության վերաբերյալ վարչական վարույթ հարուցելու համար։ Տնտեսվարող սուբյեկտը լիովին ազատվում է հակամրցակցային համաձայնություն կնքելու (կայացնելու, այդ համաձայնությանը մասնակցելու) համար նախատեսված պատասխանատվությունից, եթե Հանձնաժողովին տրամադրում է օրենքով սահմանված ապացույցները։ Հակամրցակցային չեն համարվում այն համաձայնությունները, որոնք ուղղված են տնտեսվարող սուբյեկտների մրցունակության ապահովմանը կամ բարձրացմանը, տեխնիկական կամ տնտեսական առաջընթացին, արտադրության խթանմանը, ապրանքների կատարելագործմանը, ապրանքների արտահանման խթանմանը, նպաստում են սպառողների շահերին ։
Ծանոթագրություններ
Կատեգորիա:Հակամրցակցային երևույթներ Կատեգորիա:Մրցակցություն Կատեգորիա:Տնտեսական իրավունք
Ռոբերտ Մավիսակալյան
Ռոբերտ Բաբկենի Մավիսակալյան (մայիսի 14, 1940, Երևան, Հայկական ԽՍՀ, ԽՍՀՄ - հոկտեմբերի 31, 2003, Երևան, Հայաստան), հայ լրագրող, հաղորդավար և հրապարակախոս ։
Կոմպոզիտոր, դիրիժոր Մելիք Մավիսակալյանի եղբայրն է։
Կենսագրություն
Ծնվել է 1940 թ. մայիսի 14-ին Երևանում։ 1965 թ. ավարտել է Երևանի պետական համալսարանի բանասիրական ֆակուլտետի անգլիական բաժինը։ 1971-1998 թթ.-ին հայկական հեռուստատեսությունում զբաղեցրել է պատասխանատու պաշտոններ՝ խմբագիր, բաժնի վարիչ, գիտահանրամատչելի հաղորդումների գլխավոր խմբագիր, «Լրաբեր» տեղեկատվական ծրագրի ղեկավար։ Եղել է հեռուստառադիոպետկոմի նախագահի տեղակալը, «Հայաստան» և «Նորք» հեռուստաընկերությունների տնօրենը։ Հեղինակել և վարել է այնպիսի հաղորդումներ, ինչպիսիք են՝ «Հինգշաբթի», «15 օր», «Հարցեր», «6-րդ ստուդիա» և այլն։ 1979 թ.-ից եղել է Հայաստանի Ժուրնալիստների միության անդամ։ 1987 թ. «Հայ ժողովրդի պատմությունը» հեռուստանախագծի համար արժանացել է ՀԽՍՀ Պետական մրցանակի։ Թղթակցել է «Ավանգարդ», «Երեկոյան Երևան», «Հայաստանի Հանրապետություն» պարբերականներին։ 1998 թ.-ից աշխատել է «Արմենիա» հեռուստատեսությունում, վարել է «Երեկո Շոուն Ռոբերտ Մավիսակալյանի հետ», «Ժամը» լրատվականի վերլուծական թողարկումը, «Տաք գիծ» քաղաքական հաղորդումը։ 1990 թ. մեկնել է ԱՄՆ-ի Ատլանտա քաղաք՝ «CNN» հեռուստաընկերության կենտրոնակայանում վերապատրաստվելու համար։ 1991 թ.-ից եղել է Հայաստանի Ռամկավար Ազատական կուսակցության և Թեքեյան մշակութային միության անդամ։ Թարգմանել է մի շարք գրքեր։ Մահացել է 2003 թ. հոկտեմբերի 31-ին Երևանում, ծանր հիվանդությունից հետո ։
Ծանոթագրություններ
Կատեգորիա:Հայ հաղորդավարներ Կատեգորիա:Հայ լրագրողներ Կատեգորիա:Երևան քաղաքում ծնվածներ Կատեգորիա:Երևան քաղաքում մահացածներ Կատեգորիա:1940 ծնունդներ Կատեգորիա:2003 մահեր Կատեգորիա:Մայիսի 14 ծնունդներ Կատեգորիա:Հոկտեմբերի 31 մահեր Կատեգորիա:ԵՊՀ շրջանավարտներ Կատեգորիա:Հայ հրապարակախոսներ Կատեգորիա:Թեքեյան մշակութային միության անդամներ
Վինիկունկա
Վինիկունկա, որը կոչվում է նաև Մոնտանա դե Սիետե Կոլորես (Յոթ գույների լեռ), Մոնտանա դե Կոլորես (Ծաղիկների լեռ) կամ Մոնտանա Արկոյիս (Ծիածան լեռ), Պերուի Անդերում գտնվող լեռ է, որը ծովի մակարդակից 5200 մետր (17,100 ոտնաչափ) բարձրություն ունի ։ Այն գտնվում է Կուսկոյի շրջանում գտնվող Աուսանգեյթ լեռան ճանապարհին, Կուսիպատա շրջանի, Կուիսպիկանչի գավառի և Պիտումարկա շրջանի, Կանչիսի գավառի միջև ։
Զբոսաշրջիկներին մուտք գործելու համար անհրաժեշտ է Կուսկոյից երկու ժամ մեքենա վարել և քայլել մոտ 5 կիլոմետր (3,1 մղոն) երկարությամբ կամ երեքուկես ժամ մեքենայով անցնել Պիտումարկայի միջով և մեկուկես կիլոմետր (0,31 մղոն) կտրուկ քայլքով (1-1,5 ժամ) մինչև բլուր։ 2019 թվականի դրությամբ դեպի Վինիկունկա տեղափոխելու հուսալի ոչ մի եղանակ չի մշակվել ճանապարհորդներին տեղավորելու համար, քանի որ այն պահանջում է երթևեկել հովտով ։
2010 թվականի կեսերին սկսվեց զանգվածային զբոսաշրջությունը, որոնց գրավվեց լեռան տարբեր գույների գծերի շարքը՝ լանջերին և գագաթներին նրա հանքաբանական կազմի պատճառով ։ Նախկինում լեռը ծածկված էր սառցադաշտային գլխարկներով, սակայն դրանք հալվել են կլիմայի փոփոխության պատճառով ։
Գտնվելու վայր
Վինիկունկան գտնվում է Կուսկո քաղաքի հարավ-արևելքում, և Կուսկոյից կարելի է հասնել երկու երթուղիներով՝ Կուսիպատա կամ Պիտումարկա։ Երթուղիներից մեկն անցնում է Պերուի Սիերա դել Սուրով (PE-3S) դեպի Չեկակուպե քաղաք և այնուհետև դեպի Պիտումարկա քաղաք, որը գտնվում է Կուսկո քաղաքից մոտ երկու ժամ հեռավորության վրա։ Պիտումարկայից ճանապարհորդները կարող են ոտքով, մեքենայով կամ մոտոցիկլետով անցնել մի քանի գյուղական համայնքների միջով անցնող արահետով, ինչպիսիք են Օսեֆինան, Ջապուրան և Հանչիպաչան, և հասնել Պամպա Չիրի համայնք, որտեղ 1,5 կիլոմետրանոց քայլարշավը Վինինկունկա լեռնանցքի երկայնքով տանում է դեպի բնական գոյացություն՝ բազմագույն շերտերով, որոնք իրենց տալիս են Ծիածան լեռ անունը։ Այլընտրանքային երթուղին Կուսիպատայի միջով է, այնտեղից ճանապարհորդները կարող են քայլել 3 կմ Չիլիհուանի երթուղով դեպի Ծիածան լեռ տանող նեղ ճանապարհով ։
Լեռան բարձրությունը մոտ 5200 մետր է կամ ավելի քան 17,000 ոտնաչափ, ուստի գագաթը բարձրանալիս կարող է ժամանակ պահանջվել բարձր բարձրություններին հարմարվելու համար ։
Եղանակ
Պերուի ճանապարհորդները և, ընդհանուր առմամբ, տեղացիները համաձայն են, որ այս գունագեղ վայրը այցելելու տարվա լավագույն ժամանակը օգոստոս ամիսն է, և այստեղից բացվում է շատ գեղեցիկ տեսարան՝ առավելագույնս ընդգծելով լեռների վառ գույները։ Այնուամենայնիվ, հայտնի գույները միշտ գեղեցիկ տեսք ունեն։
Հանքաբանական կազմ
Ըստ Կուսկո քաղաքի ապակենտրոնացման մշակութային լանդշաֆտի գրասենյակի, լեռան յոթ գույները պայմանավորված են նրա հանքաբանական կազմով՝ վարդագույն գույնը պայմանավորված է կարմիր կավով, ֆանգոլիտասով (ցեխով) և արիլիտասով (ավազով)։ Սպիտակավուն գույնը պայմանավորված է քվարցով, ավազաքարով և կալցիում ի կարբոնատով հարուստ մերգելներով։ Կարմիր գույնը պայմանավորված է վերին երրորդական ժամանակաշրջանին պատկանող կավե ապարներով (երկաթ) և կավերով։ Կանաչ գույնը պայմանավորված է ֆերոմագնիսներով հարուստ ֆիլիտներով և կավերով։ Հողաշագանակագույնը՝ երկաթի հանքաքարերով հարուստ ֆանգլոմերատի արդյունք է, որը կազմված է չորրորդական ժամանակաշրջանին պատկանող մագնեզիումի պարունակությամբ ժայռից, իսկ մանանեխի դեղին գույնը գալիս է կրաքարի ավազաքարերից, որոնք հարուստ են ծծմբային հանքանյութերով ։
Հանքարդյունաբերական կոնցեսիա
Հանքարդյունաբերության թույլտվություն ստանալու գործընթացը սկսվել է 2015 թվականի մարտի 30-ին Լիմայում, երբ Կանադական Camino Minerals կորպորացիային պատկանող Minquest Perú SAC հանքարդյունաբերական ընկերությունը կարմիր շերտերի մշակման հայտ ներկայացրեց երկրաբանության, հանքարդյունաբերության և մետալուրգիայի ինստիտուտ (Instituto Geológico Minero y Metalúrgico, INGEMMET): Խնդրագիրը ներառում էր Կուսիպատա և Պիտումարկա շրջանների 400 հեկտար տարածքը, որն ընդգրկում էր ամբողջ լեռը և ծածկում Չիլիհուանի և Պամպաչիրի գյուղացիական համայնքները։ INGEMMET-ը նախազգուշացում է հրապարակել, որ այդ տարածքի որոշ հատվածներ, ներառյալ Վինիկունկան, պետք է պաշտպանված լինեն «Աուսանգեյթի տարածաշրջանային պահպանության գոտու» շրջանակներում։ 2009 թվականին Կուսկոյի տարածաշրջանային կառավարությունն առաջարկել էր Պերուի պահպանվող բնական տարածքների ազգային ծառայությանը (Servicio Nacional de Áreas Naturales Protegidas, SERNANP) ստեղծել այս պահպանվող տարածքը։ SERNANP-ը արձագանքել էր, որ Աուսանգեյթի տարածաշրջանային պահպանության գոտին երբեք պաշտոնապես չի ստեղծվել, քանի որ առաջարկը չի բավարարել անհրաժեշտ պահանջները։ Հետևաբար, 2018 թվականի մարտի 16-ին նախագահի թիվ 042-2018-INGEMMET / PCD / PM INGEMMET որոշմամբ տրվել է մետաղական հանքարդյունաբերության կոնցեսիայի իրավունք ։
2018 թվականի մայիսի 21-ին, հասարակության բողոքներից հետո, ընկերությունը Կուսկոյի տարածաշրջանային կառավարությանը տեղեկացրեց կոնցեսիայից հրաժարվելու մասին։ Այնուամենայնիվ, տարածաշրջանային կառավարությունը նշեց, որ դա Էներգետիկայի և հանքարդյունաբերության նախարարությունն է, որը պետք է վարչական գործողություններ ձեռնարկի այդ հողերի սեփականության իրավունքը վերականգնելու համար։ Զբոսաշրջության ազգային պալատը (CANATUR) իր խորը մտահոգությունն է հայտնել Վինիկունկան կառավարելու վերաբերյալ, որը Պերուի զբոսաշրջության համար նոր գրավչության կարևորագույն բաղադրիչներից մեկն է   ։
2018 թվականի նոյեմբերին Պերուի նախագահ Մարտին Վիսկարան հրամանագիր է ստորագրել, որը սահմանում է 12-ամսյա մորատորիում այդ տարածքում հանքարդյունաբերության գործունեության համար։ Տարածաշրջանային կառավարությունը հայտարարել է իր ակնկալիքների մասին, որ այս ժամանակահատվածում Էներգետիկայի և հանքարդյունաբերության նախարարությունը տարածաշրջանը շարունակաբար կգրանցի որպես պահպանվող բնապահպանական տարածք  ։
2019 թվականին, Շրջակա միջավայրի նախարարության և բնության հատուկ պահպանվող տարածքների ազգային ծառայության (Sernanp) համատեղ աշխատանքի արդյունքում Աուսանգեյթը վերջապես ստեղծվեց որպես երեք նոր տարածաշրջանային պահպանության գոտիներից մեկը ։ Կառավարության ներկայացուցիչներն այս հայտարարությունն արել են Մադրիդում COP25 միջոցառման ժամանակ ։ Ըստ Կուսկոյի բնական ռեսուրսների մենեջերի, տարածքը պաշտպանելու միջոցը չի երաշխավորում, որ հանքարդյունաբերական նախագծերը, որոնք ակնկալում են լիթիում արդյունահանել, արգելվելու են։ Սակայն, Կուսկոյի նահանգապետ Ժան Պոլ Բենավենտեն հայտարարել է, որ այդ նախագծերի համար թույլտվությունների տրամադրումը պետք է մերժվի՝ այդ միջոցին համապատասխանելու համար։
Ծանոթագրություններ
Montaña de colores Cusco Ver
Արտաքին հղումներ
Կատեգորիա:Պերուի լեռներ Կատեգորիա:Պերուի աշխարհագրություն Կատեգորիա:Անդեր Կատեգորիա:Լեռներ Կատեգորիա:Լեռներ այբբենական կարգով Կատեգորիա:Լեռներ ըստ երկրի
Արցախամայր
Արցախամայր, գյուղական համայնք Արցախի Հանրապետության Քաշաթաղի շրջանում։
2001 թվականի հունիսի 13-ին Շաֆիբեյլին վերանվանվել է Արցախամայր ։
Պատմություն
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ ։
Բնակչություն
Բնակավայրի ազգաբնակչության փոփոխությունը.
Պետրակովո (գյուղ, Խոլմ-Ժիրովսկի շրջան)
Պետրակովո (Петраково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Զելյոնիե Գորի (գյուղ, Վադսկի շրջան)
Զելյոնիե Գորի (Зелёные горы), գյուղ Ռուսաստանի, Նիժնի Նովգորոդի մարզի Վադսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վադսկի շրջանի բնակավայրեր
Ֆյուվո
Ֆյուվո (Fuveau), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում :
Բնակչությունը 2012 թվականի դրությամբ կազմում է 9245 մարդ, բնակչության խտությունը` 307.96 մարդ/կմ²: Բնակավայրը զբաղեցնում է 30.02 կմ² տարածք:
Աշխարհագրություն
Գտնվում է Փարիզ քաղաքից 650 կմ հարավ, Մարսել քաղաքից` 24 կմ հյուսիս-արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 6228 աշխատունակ (15-64 տարեկան) բնակիչ, որոնցից ակտիվ էին 4595-ը, իսկ ոչ ակտիվները` 1633: Ակտիվության ցուցանիշը կազմում է 73,8 %: 4595 աշխատունակ մարդկանցից աշխատել է 4165 անձ (2183 տղամարդ և 1982 կին): Գործազուրկ են եղել 430 անձ (216 տղամարդ և 214 կին): 1633 անաշխատունակներից 625-ը եղել են աշակերտներ կամ ուսանողներ, 497-ը` թոշակառուներ, իսկ 511-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գավոի
Գավոի (Gavoi), կոմունա Իտալիայում, գտնվում է Սարդինիա մարզի Նուորո գավառում։
Փոստային ինդեքս՝ 8020, հեռախոսային կոդ՝ 0784։
Կոմունայի հովանավոր սուրբն է Սուրբ Գավինիոս Հռոմեացին։ Տոնը նշվում է հոկտեմբերի 25-ին։
Կատեգորիա:Իտալիայի բնակավայրեր
Լուն Վոժ (այլ կիրառումներ)
Լուն Վոժ, կարող է վերաբերել՝
Կոնստանտինա (Իսպանիա)
Կոնստանտինա (Constantina) բնակավայր և մունիցիպալիտետ Իսպանիաում, գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Նորտե դե Սևիլյա շրջանում։
(4495) Դեսանովսկի
(4495) Դեսանովսկի (Dassanowsky), աստերոիդ աստերոիդների գոտու արտաքին մասում։ Հայտնաբերվել է 1988 թվականի նոյեմբերի 6-ին Մասարու Արաիի և Հիրոսի Մորիի կողմից Յորիում ։
Միջին հեռավորությունը Արեգակից կազմում է 3,966371 ա. մ., առավելագույնը մոտենում է 3,382 ա. մ. հեռավորության վրա և հեռանում 4,5507 ա. մ. ։ Արեգակի շուրջ մեկ ամբողջական պտույտ է կատարում 2885,28 երկրային օրվա ընթացքում, իր ուղեծրով շարժվելով միջինում 0,124771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,28° անկյուն։
Նոր ակոս
«Նոր ակոս», գրական-գեղարվեստական, հասարակական պատկերազարդ շաբաթաթերթ։
Պատմություն
Լույս է տեսել 1924-1925 թվականներին Երևանում։ Խմբագիրը եղել է Եղիա Չուբարը ։
Լուսաբանել է հանրապետության տնտեսական, գիտական և մշակութային ձեռքբերւմները, ինչպես նաև հայ աշխատավորի առօրյան խորհրդային իշխանության առաջին տարիներին։